**Давлат тиббий суғуртаси жамғармаси методология бўлими томонидан   
2025 йил 1-4 апрель кунлари амалга оширилган ишлар**

**ҲИСОБОТИ**

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида” буйруқ лойиҳаси ҳамда “Даволаш-профилактика муассасаларида тиббий ёрдам сифатини назорат қилиш ва клиник жиҳатдан асосланганлигини текшириш тартиби ҳамда тиббиёт муассасалари фаолиятини баҳоловчи индикаторлар тўғрисидаги НИЗОМ” лойиҳаси кўриб чиқилди, тегишли ўзгаришлар киритилди ва Соғлиқни сақлаш вазирлигига тақдим этилди.
3. ПҚ-311-сон қарор ижросини таъминлаш мақсадида ДТСЖ нинг   
   14 ҳудудий бўлинмалари томонидан олиб борилаётган "Маҳаллабай тарғибот-ташвиқот" тадбирлари таҳлили ўтказилди ва умумлаштирилган ҳисобот билдиришномаси ижрочи директор муовини У.М.Кандимовга тақдим этилди.
4. Ҳудудий бўлинмалар фаолиятини мувофиқлаштириш бўлими ходимлари билан биргаликда тиббиёт муассасалари ва Жамғарма ўртасида тузиладиган шартнома шакллар (“аҳоли жон бошига”, “ҳар бир даволанган ҳолат ва “глобал бюджет”) кўриб чиқилди ва тегишли ўзгаришлар киритилди.
5. ДТСЖ томонидан хат асосида сўралган электрон маълумотлар   
   2-иловаси юзасидан “DMED” соғлиқни сақлаш электрон бошқарув тизими мутахассислари билан ҳамкорликда иш олиб борилди. Натижада 2-илованинг ёш кесимида маълумот олиниши яратилди. Айни шу илованинг тегишлича жинс маълумотлари устида иш олиб борилмоқда.
6. Жамғарманинг ходимларга “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги буйруқ моҳиятини тушунтириш мақсадида презентация тайёрлаш жараёни давом этмоқда.
7. Соғлиқни сақлаш вазирлигининг бош гастроэнтерологига реимбурсация дастурининг дори воситалари рўйхатини кенгайтириш мақсадида кўрсатма-хат лойиҳаси ишлаб чиқилди ва Соғлиқни сақлаш вазирлигига юборилди.
8. Мустақил давлатлар ҳамдўстлиги ижроия қўмитаси томонидан тақдим этилган МДҲ иштирокчи – давлатлари ўртасида меҳнаткаш-мигрантлар ва уларнинг оила аъзоларини тиббий суғурталаш масалалари бўйича ҳамкорлик тўғрисидаги Битим лойиҳаси юзасидан Қозоғистон ва Тожикистон Республикалари томонидан берилган таклифлар кўриб чиқилди ва тегишли таклифлар тайёрланди.
9. ЖССТ томонидан “2025-2030-йилларга мўлжалланган мамлакат билан ҳамкорлик стратегияси” лойиҳасига барча ҳудудлардан берилган таклифлари жамлаб, Жамғарма раҳбариятига тақдим этилди. Ушбу стратегия бўйича 2025 йил 3 апрелда Соғлиқни сақлаш вазирлиги биносида бўлиб ўтган учрашувда қатнашилди ва Жамғарма томонидан берилган таклифлар Стратегик режалаштириш, статистика ва самарадорликни баҳолаш бошқармаси ҳамда ЖССТ ходимларига юборилди.
10. Жамғарманинг шартнома муносабатлари бўлими томонидан “Давлат тиббий суғуртаси жамғармаси билан тиббиёт ташкилотлари ўртасида тузиладиган шартномаларни “Е-Shartnoma” электрон ахборот дастури орқали расмийлаштиришни йўлга қўйиш тўғрисида”ги буйруқнинг лойиҳаси тайёрлашда методологик ёрдам кўрсатилди.
11. “Е-Shartnoma” электрон ахборот дастури учун Соғлом турмуш тарзи марказининг иш ҳажми рўйхати ишлаб чиқилган ва шартнома муносабатлари бўлими бошлиғига тақдим этилган.
12. Тошкент шаҳридаги туғруқ комплексларини янги усули билан молиялаштириш бўйича Низом лойиҳасини ишлаб чиқиш жараёни давом этмоқда.
13. Жамғарманинг 5 йиллигига бағишланган журнал учун дастлабки тузилма тайёрланди.
14. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.
15. Давлат тиббий суғуртаси жамғармаси ва тиббий хизматлар харидида иштирок этувчи тиббиёт муассасалари ўртасидаги ўзаро муносабатлар бўйича тезис хужжат лойихаси устида ишланмоқда.
16. ДТСЖ нинг худудий бўлинмалари мутахассислари хамда тиббиёт муассасалари ходимларининг телефон орқали савол ва мурожаатларига жавоблар , тавсиялар берилмоқда.
17. Соғлиқни сақлаш вазирлиги Лойиҳалар офиси ҳодимлари билан биргаликда “Тиббиёт ҳодимлари меҳнатига ҳақ тўлаш тартиби ва шартлари тўғрисида” Вазирлар Махкамаси қарори лойихаси ишлаб чиқилмоқда.
18. Аҳоли жон бошига молиялаштиришда қўлланиладиган аҳоли муассаса тури коэффициенти қайта кўриб чиқилди ва ўзгартиришлар киритилди.
19. “Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисида” Вазирлар Маҳкамаси қарор лойиҳасига ўзгартириш ва қўшимчалар киритилмоқда.

**Методология бўлими бошлиғи М. Садирова**